Document ID: 32003R0162

Komisijas Regula (EK) Nr. 162/2003
(2003. gada 30. janvāris)
par atļauju izmantot lopbarībā piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Padomes Regulu Nr. 1756/2002 [2], un jo īpaši tās 9. pantu,
tā kā:
(1) Saskaņā ar Direktīvas 70/524/EEK 2. panta aaa) punktu atļaujās par kokcidiostatu laišanu apgrozībā jānorāda persona, kas atbild par to laišanu apgrozībā. Tādas atļaujas var izsniegt uz 10 gadiem ar noteikumu, ka ir izpildīti visi minētās direktīvas 3.a pantā paredzētie nosacījumi.
(2) Atļaujas pieprasījuma, kas iesniegts attiecībā uz šīs regulas pielikumā noteikto kokcidiostata preparātu, novērtējums norāda, ka ir izpildīti Direktīvas 70/524/EEK 3.a pantā paredzētie nosacījumi. Tāpēc kokcidiostata preparātu var atļaut un iekļaut tādu piedevu saraksta I nodaļā, ko atļauts izmantot lopbarībā, kā paredzēts minētās direktīvas 9.t panta b) punktā.
(3) Dzīvnieku ēdināšanas zinātniskā komiteja ir sniegusi labvēlīgu atzinumu attiecībā uz kokcidiostata preparāta nekaitīgumu un tā labvēlīgu ietekmi uz dzīvnieku valsts produkciju saskaņā ar šīs regulas pielikumā izklāstītajiem nosacījumiem.
(4) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Piedevu, kas ir šīs regulas pielikumā uzskaitītajā "Kokcidiostatu un citu zāļu līdzekļu" grupā, atļauts izmantot kā piedevu dzīvnieku uzturā saskaņā ar šajā pielikumā minētajiem nosacījumiem.
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 30. janvārī

Labels: 0
3
17
6